ג'סיקה פארקר קנדי

ג'סיקה פארקר קנדי (באנגלית: Jessica Parker Kennedy; נולדה ב-3 באוקטובר 1984) היא שחקנית קנדית יהודייה. התפרסמה בתפקידה בתור מליסה גליסר בסדרה "המעגל הסודי", בתפקידה בתור מקס בסדרה "מפרשים שחורים" ובתור נורה וסט-אלן בסדרת גיבורי העל "הפלאש" מבית DC קומיקס.

 ביוגרפיה 
קנדי נולדה בעיר קלגרי, אלברטה בקנדה. בת יחידה לאם חד הורית יהודייה לבנה ולאב שחור. היא סיפרה שלא היו מספיק "אנשים של צבע" בסביבתה בילדותה, והיא הייתה חברה של הילדה השחורה היחידה בבית הספר שלה. היא נמשכה לחברויות עם אנשים שחורים אחרים מאוחר יותר כאמצעי למציאת קהילה.

קנדי גדלה וחונכה כיהודייה.

 קריירה 
בשנת 2006 שיחקה לראשונה בסרט טלוויזיה מבית ABC Family; "סנטה בייבי" בכיכובה של ג'ני מקארתי. בשנת 2008 שיחקה את דמותה של תמי בסרט "עוד סיפור סינדרלה" שיצא ישירות ל-DVD ב-16 בספטמבר 2008. באותה שנה גילמה את נבלת-העל פלסטיק / בט סנס סוצ'י בסדרה "סמולוויל" של רשת הטלוויזיה The CW, המבוססת על דמותו של גיבור-העל סופרמן של חברת DC קומיקס. בשנת 2009 שבה לשחק בסרט ההמשך "סנטה בייבי 2" שהוקרן בבכורה בערוץ ABC Family ב-13 בדצמבר 2009.

קנדי לוהקה במקור לסדרת דרמת הריגול של ג'יי ג'יי אברמס "סמויים", כאחותה הצעירה של הדמות הראשית (בגילומה של גוגו אמבתה-רו) אך הוחלפה מאוחר יותר על ידי מקיה קוקס.

בשנת 2011 קנדי גילמה את מליסה גליסר בסדרה "המעגל הסודי" של רשת The CW, עד שהתוכנית בוטלה לאחר עונה אחת במאי 2012.

בינואר 2014 החלה לגלם את דמותה של מקס הזונה השאפתנית בסדרת הטלוויזיה התקופתית של רשת Starz; "מפרשים שחורים" המהווה פריקוול לאירועי הספר "אי המטמון" מאת רוברט לואיס סטיבנסון. קנדי שיחקה את אחת הדמויות הראשיות בסדרה במשך כל ארבע העונות עד לסיומה באפריל 2017.

בשנת 2017, קנדי הצטרפה ליקום החץ של רשת The CW, והחלה להופיע בתור נורה וסט-אלן בעונתה הרביעית של סדרת הלייב אקשן "הפלאש" המבוססת על חוברות הקומיקס "פלאש" מבית DC קומיקס ועל דמותו של בארי אלן. דמותה קודמה לתפקיד קבוע בעונה החמישית. מאז היא חזרה כדמות חוזרת לעונה השביעית והשמינית.

 חיים אישיים 
מתגוררת מאז 2021 בלוס אנג'לס עם בן זוגה השחקן הישראלי-אמריקאי, רונן רובינשטיין. הזוג התחתן באוגוסט 2022.

 פילמוגרפיה 
 קולנוע 
שנהסרטתפקידמידע נוסף2007Decoys 2: Alien Seductionילדה יפה2008עוד סיפור סינדרלהתמי201150/50ג'קיעולם הזמןאדוארדהBad Meatאסטל2015הבחור המושלםרייצ'ל2017ג'מיניסיארהחתונה מסוג אחרלואיסה2018חשבון חסוםקייטיDeep Murderפיליס "בייביסיטר" גורמן2019Business Ethicsד"ר הלן2021תהיו העיניים שליקלי2024Good Bad Thingsמאדי

 טלוויזיה 
שנהסדרהדמותמידע נוסף2006סנטה בייבילוסיסרט טלוויזיה של ABC Family2007Kayaנטליתפקיד ראשי; 10 פרקים2008Desperate Hours: An Amber Alertסנדיסרט טלוויזיה2010–2008סמולווילפלסטיק / בט סנס סוצ'י3 פרקים2009סנטה בייבי 2לוסיסרט טלוויזיה של ABC Familyהפחד עצמובקהפרק: "The Spirit Box"Valemontביאטריסתפקיד ראשי; 33 פרקיםExes and Ohsאיימיפרק: "You Don't Know Jack"Soulאליסיה5 פרקים2010–2009היחידהלורל2 פרקים2010Vגרייזפרק: "John May"סמוייםליזיפרק: "pilot"אחים ואחיותאנג'יפרק: "The Rhapsody of Flesh"שקר ליאליסון רוברטספרק: "Beyond Belief"2011Fairly Legalג'סיקה נורדפרק: "pilot"Collision Earthברוק אדמסוןסרט טלוויזיה של SyfyBehemothזואיסרט טלוויזיה של Syfy2011–2012המעגל הסודימליסה גליסרתפקיד ראשי; 22 פרקים2012–201390210מייגן רוז6 פרקים2013Nearlywedsקייסיסרט טלוויזיה של הולמרק2014–2017מפרשים שחוריםמקסתפקיד ראשי (4 עונות); 36 פרקים2017נשק קטלני (אנ')די.ג'ייפרק: "Homebodies"I Love Bekka & Lucyבקהסדרת רשת; 11 פרקיםקולוני (אנ')מיה5 פרקיםRansomשרלוט ווקרפרק: "The Enemy Within"Talesיוניק2 פרקיםסופרגירלנורה וסט-אלןפרק: "משבר בארץ-X"2019-2018, 2021–הווההפלאשתפקיד משני (עונות 4, 8-7)
תפקיד ראשי (עונה 5); 33 פרקים2022הזקן (אנ')אישה בתחנת אוטובוספרק: "III"2023די, שיגעתמייגןפרק: "THAT WAS THE EARTH TELLING ME I’M SUPPOSED TO DO SOMETHING GREAT"פרסי ג'קסון והאולימפייםמדוזהפרק: "We Visit the Garden Gnome Emporium"

קישורים חיצוניים



הערות שוליים

קטגוריה:שחקניות קולנוע וטלוויזיה קנדיות
קטגוריה:קנדיות שנולדו ב-1984